CELEX ID: 32012D0200
Publication Date: 2012-04-18

Document Text:
KOMISJONI OTSUS,
18. aprill 2012,
millega muudetakse otsust 2004/452/EÜ, millega kehtestatakse nende asutuste nimekiri, mille teadlastele võimaldatakse juurdepääs konfidentsiaalsetele andmetele teaduslikul eesmärgil
(teatavaks tehtud numbri C(2012) 2291 all)
(EMPs kohaldatav tekst)
(2012/200/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 11. märtsi 2009. aasta määrust (EÜ) nr 223/2009 Euroopa statistika kohta, (1) eelkõige selle artiklit 23,
ning arvestades järgmist:
(1)
Komisjoni 17. mai 2002. aasta määruses (EÜ) nr 831/2002, millega rakendatakse ühenduse statistikat käsitlevat nõukogu määrust (EÜ) nr 322/97 seoses juurdepääsuga konfidentsiaalsetele andmetele teaduslikul eesmärgil, (2) on seatud eesmärgiks kehtestada tingimused, mille alusel võib lubada ühenduse ametiasutusele edastatud konfidentsiaalseid andmeid kasutada teaduslikul eesmärgil statistiliste järelduste tegemiseks, ning eeskirjad ühenduse ja liikmesriikide ametiasutuste koostöö kohta sellise juurdepääsu hõlbustamiseks.
(2)
Komisjoni otsusega 2004/452/EÜ (3) on kehtestatud asutuste nimekiri, mille teadlastele võimaldatakse juurdepääs konfidentsiaalsetele andmetele teaduslikul eesmärgil.
(3)
Johannesburgi ülikooli (Lõuna-Aafrika), Massachusettsi ülikooli (Massachusetts, Ameerika Ühendriigid), Harvardi ülikooli (Massachusetts, Ameerika Ühendriigid), Euroopa Komisjoni Teadusuuringute Ühiskeskuse peadirektoraadi kliimamuutuste ökonoomika, energia ja transpordi üksust, Euroopa Komisjoni Teadusuuringute Ühiskeskuse peadirektoraadi infoühiskonna üksust, Euroopa Komisjoni Teadusuuringute Ühiskeskuse peadirektoraadi põllumajandust ja bioteadusi majanduses käsitlevat üksust, Euroopa Komisjoni Teadusuuringute Ühiskeskuse peadirektoraadi säästva tootmise ja tarbimise üksust ning Euroopa Komisjoni tööhõive, sotsiaalküsimuste ja sotsiaalse kaasatuse peadirektoraadi sotsiaalküsimuste analüüsi üksust tuleb pidada nõutud tingimustele vastavaks asutuseks ja seetõttu tuleks see lisada määruse (EÜ) nr 831/2002 artikli 3 lõike 1 punktis e osutatud asutuste, organisatsioonide ja institutsioonide nimekirja.
(4)
Käesoleva otsusega ettenähtud meetmed on kooskõlas Euroopa statistikasüsteemi komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2004/452/EÜ lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 18. aprill 2012

EuroVoc Classification:
Level 1: 100150
100158
100146
Level 2: 100222
100262
100190
Level 3: 2472
4256
2478
All Concepts: 3655
4258
92